CELEX: 62014TN0493
Language: fi
Date: 2014-06-30 00:00:00
Title: Asia T-493/14: Kanne 30.6.2014 – Mayer v. EFSA

22.9.2014   
            
            
               FI
            
            
               Euroopan unionin virallinen lehti
            
            
               C 329/19
            
         Kanne 30.6.2014 – Mayer v. EFSA
   (Asia T-493/14)
   2014/C 329/27
   Oikeudenkäyntikieli: saksa
   
      Asianosaiset
   
   
      Kantaja: Ingrid Alice Mayer (Ellwangen, Saksa) (edustaja: asianajaja T. Mayer)
   
      Vastaaja: Euroopan elintarviketurvallisuusviranomainen (EFSA)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               jatkamaan hänen komennustaan 30.6.2015 saakka
            
         
               —
            
            
               toteamaan, että oli lainvastaista päättää hänen komennussopimuksensa ja täsmällisemmin todettuna, että EFSAn 16.4.2014 tekemä päätös ”Termination of the Secondment” oli lainvastainen
            
         
               —
            
            
               velvoittamaan vastaaja olemaan sallimatta se, että kansallisen asiantuntijan ”Observerin” paikka henkilöstökomiteassa täytetään uudelleen
            
         
               —
            
            
               toteamaan, että hänen pidättämisensä henkilöstökomitean toiminnasta kuudeksi kuukaudeksi oli lainvastaista
            
         
               —
            
            
               velvoittamaan antamaan kantajalle oikeus tutustua kaikkiin sähköposteihin EFSAn pääjohtajan ja elintarvikealalla toimivan yksityisoikeudellisen järjestön välillä
            
         
               —
            
            
               toissijaisesti antamaan nämä asiakirjat tuomioistuimen nimeämän kolmannen henkilön tutkittavaksi mahdollisen eturistiriidan selvittämiseksi
            
         
               —
            
            
               velvoittamaan vastaaja korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja esittää seuraavaa.
   Kantaja väittää, että hänellä on oikeus komennuksen jatkamiseen kansallisena asiantuntijana yleisen yhdenvertaisuusperiaatteen, perusoikeuskirjan, mielivaltaisen toiminnan kiellon ja SEU 2 artiklan nojalla.
   Kantaja väittää tässä yhteydessä, että komennuksen jatkamatta jättäminen perustuu virheelliseen tai puuttuvaan valintapäätöksen.
   Kantaja väittää lisäksi, että hänen henkilöstökomitean toiminnasta pidättämisensä on lainvastaista, koska tämän tueksi ei ole esitetty perusteluja, järjestetty kuulemista eikä tehty kirjallista päätöstä.
   Kantaja vaatii myös oikeutta saada tutustua tiettyihin sähköposteihin asetuksen N:o 1049/2001 (1) 2 artiklan perusteella. Hän väittää tästä, että viralliset sähköpostit eivät kuulu henkilötietojen suojan soveltamisalaan.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43)